واشنگٹن : امریکہ نا وزیر خارجہ انٹونی بلنکن پارینے کہ ایران ءِ جوہری سلہہ غاتا دوئی کننگ آن توننگ کن کل آپشن آک اریر، تہران اٹی حکومت نا بدلی اونا تینا الس تون گنڈوک ءِ۔ درملکی خبر ایجنسی نا رد اٹ تینا اسہ انٹرویو اسے ٹی او پارے کہ صدرجو بائیڈن ایران ءِ جوہری سلہہ دوئی کننگ آن توننگ نا پارینے، و دادے پک کننگ کن امریکہ تون بھاز کسر ارے۔ او پارے کہ ایران جوہری معاہدہ ٹی دوارہ اوار مننگ ءِ مسترد کرینے، ولے امریکہ داسہ ہم ایران نا ویل ءِ ایسر کننگ کن سفارت کاری ءِ کل آن گچین انگا کسر تکک۔
(آن لائن)
